**Қазақстан Республикасы**

**Парламенті Мәжілісінің**

**депутаттары**

(тізім бойынша)

*2023 жылғы 20 сәуірдегі № ДС-94*

**Құрметті депутаттар!**

Электр энергетика саласын дамыту мәселелеріне қатысты мынаны хабарлаймын.

Экономиканы және халықты үздіксіз электрмен жабдықтаумен қамтамасыз ету мақсатында қазіргі уақытта энергия өндіруші ұйымдармен инвестициялық келісімдер шеңберінде 12 жоба іске асырылуда. Жоспарланған жобаларды іске асыру 2027 жылға дейін 1 700 МВт тан астам қосымша өндіруші қуаттарды енгізуге мүмкіндік береді.

Бұдан басқа, Түркістан мен Қызылорда облыстарында жалпы қуаты 1 200 МВт екі жаңа бу-газ электр станциясын, сондай-ақ Ұлытау облысы мен Алматы қаласында жұмыс істеп тұрған екі энергия өндіруші ұйымның алаңында жалпы қуаты 550 МВт бу-газ қондырғыларын салу жұмыстары жүргізілуде. 2026 жылы Алматы ЖЭО-2-ні көмірден газға ауыстыруды аяқтау жоспарлануда *(2024 жылы 1-блокты 200 МВт, 2-блокты 2025 жылы 200 МВт және 2026 жылы 3-блокты кезең-кезеңімен іске қосумен)*.

Екібастұз ГРЭС-2 №3-6 блоктарын, сондай-ақ энергожүйенің оңтүстік аймағында қуаты шамамен 1 200 МВт болатын ұлттық маңызы бар жаңа электр станциясын салу бойынша жобаларды іске асыру жүргізілуде. Көкшетау *(240 МВт)* және Семей *(320 МВт)* қалаларында жаңа ЖЭО салу бойынша жобалар пысықталуда.

Жылу желілерін жаңғырту мақсатында қаржыландырудың түрлі тетіктері - нысаналы трансферттер, бюджеттік кредиттер, шығындарды 50 %-ға дейін субсидиялау іске асырылуда.

2023 жылға республикалық бюджеттен тозу көрсеткіші 75 %-дан асатын 47 жобаны іске асыруға 69,4 млрд. теңге бөлінді. Бұл қаражатқа шамамен 107 км жылу желілерін қайта жаңарту жоспарлануда.

Бұл ретте қаржыландыру бюджеттік кредиттеу тетігі арқылы 20 жыл мерзімге 0,01%-бен *(жеңілдікті кезең - 6 жыл)*, ал жеке ұйымдар үшін субсидиялау тетігі *(МҚҰ жобасының жалпы құнынан - 50%, РБ жобасының жалпы құнынан-50%)* жалғастырылатын болады.

Бұдан басқа, «Инвестицияларға айырбастау тарифі» жаңа тарифтік саясаты шеңберінде, табиғи монополиялар субъектілері *(кәсіпорын иелері)* тарифтерді көтеру есебінен өздерінің инвестициялық бағдарламалары шеңберінде жылумен жабдықтау жүйесін жаңғыртуға міндетті. Қабылданған шаралар есебінен 2029 жылға қарай жылумен жабдықтау желілерінің тозуын 43%-ға дейін төмендету жоспарлануда.

Жалпы жаңа тарифтік саясатқа көшу шеңберінде жылумен жабдықтауды жүзеге асыратын және сыни тозуы бар кәсіпорындарға басымдық бере отырып жыл сайын 400 млрд. теңгеден жоғары инвестицияларды тарту көзделеді.

Энергия беруші ұйымдардың санын қысқарту мақсатында 2017 жылы заңнамаға энергия беруші ұйымдардың қызметіне қосымша талаптар енгізілді олар талаптарға сәйкес келмеген жағдайда осы ұйымдар үшін өтемдік тарифт көрсетілген. Қабылданған шаралардың есебінен энергия беруші ұйымдардың саны 162-ден *(2017 жылы)* 145-ке *(2022 жылы)* дейін қысқарды.

Бұл ретте уәкілетті мемлекеттік орган нарықпен және басқа мүдделі жақтармен энергия беруші ұйымдарды ірілендіру тетігін қайта қарау мәселесі, оның ішінде электр энергиясын беру жөніндегі қызметті лицензиялау тетігін енгізу пысықталуда.

Бұдан басқа, электр энергиясын сатып алу және сату кезінде алыпсатарлық операцияларды жою және өнімсіз делдалдарды азайту мақсатында 2023 жылғы 1 шілдеден бастап бірыңғай сатып алушы базасында электр энергиясын орталықтандырылған сатып алу және сату тетігі енгізілетін болады.

Жалпы электр энергетика саласын дамыту Үкіметтің бақылауында және қажет шаралар қабылдануда.

**Р. Скляр**

*Есеев А.*

*74-52-84*

Парламент Мәжілісінің депутаттарының тізімі:

М.Ж. Жайымбетов

М.А. Әбенов